Author: kanka
Last saved by: jost
Company: Urad vlady

ÚRAD VLÁDY SLOVENSKEJ REPUBLIKY
                  sekcia vládnej legislatívy

                                                                                                      Na rokovanie vlády SR
                                                                                                      Dňa  16. marca 2005
                                                                                                      K materiálu č. 5466/2005
                                                                                                      K bodu č. 10

S T A N O V I S K O

k novému zneniu návrhu na prístup  Slovenskej republiky k Protokolu o výsadách a imunitách Európskej organizácie pre atómový výskum (CERN)

I

      Návrh na prístup  Slovenskej republiky k Protokolu o výsadách a imunitách Európskej organizácie pre atómový výskum (CERN) predložil na rokovanie vlády Slovenskej republiky minister školstva Slovenskej republiky Martin Fronc v novom znení.

II

   Účelom predkladanej dohody je o.i. uznanie medzinárodnoprávnej subjektivity organizácie a zabezpečenie  výsad a imunít na území SR pre zástupcov štátov zmluvných strán protokolu, potrebných na plnenie jej úloh.

III

   Uvedený protokol je multilaterálnou medzinárodnou zmluvou prezidentskej povahy, ktorá priamo zakladá práva alebo  povinnosti fyzických osôb alebo právnických osôb a pred jej ratifikáciou je potrebný súhlas Národnej rady Slovenskej republiky podľa čl. 7 ods. 4 Ústavy SR.  Podľa čl. 7 ods. 5 Ústavy SR  má prednosť pred zákonmi SR. 

IV

      Legislatívna rada vlády Slovenskej republiky prerokovala návrh na prístup Slovenskej republiky k Protokolu o výsadách a imunitách Európskej organizácie pre atómový výskum (CERN)   na svojom zasadnutí dňa 22. februára 2005 a tento s dvanástimi pripomienkami odporučila vláde Slovenskej republiky  schváliť.

V

      Sekcia vládnej legislatívy Úradu vlády Slovenskej republiky konštatuje, že všetkých dvanásť pripomienok legislatívnej rady vlády bolo do materiálu zapracovaných a  odporúča vláde Slovenskej republiky návrh na prístup Slovenskej republiky k Protokolu o výsadách a imunitách Európskej organizácie pre atómový výskum (CERN) v predloženom znení    s c h v á l i ť .

V Bratislave 15. marca 2005
Vypracoval: Pavel  K a n k a

                                                                                Štefan  G r m a n
                                                                                generálny riaditeľ
                                                                          sekcie vládnej legislatívy